Жалал-Абад чопо кени

Жалал-Абад чопо кени — Жалал-Абад облусунун Сузак районунда жайгашкан. Кен Жалал-Абад шаарынан 2 км түштүк-чыгышта, деңиз деңгээлинен 793–858 м бийиктикте орун алган. 

 Тарыхы 
Кен аймагында 1970-жылы геологиялык чалгындоо жүргүзүлгөн. Аймак неоген жана байыркы антропоген мезгилдерине таандык катмарлар менен курчалган. Кумайлуу чопо саргыч-боз түстө жана калыңдыгы 3,0 мден 44,0 мге чейин өзгөрөт. Бул кен аймагында топурак негизинен бор, неоген жана антропоген катмарлардын үстүндө жайгашкан.

 Кендин сапаты жана колдонулушу 
Чоподон «75» жана «100» маркадагы кирпич, ошондой эле «400», «500» жана «600» маркадагы суукка чыдамдуу аглопорит өндүрүүгө болот.

 Запасы 
Запасы В категориясы боюнча 3 422 миң м³, С2 категориясы боюнча 4 785 миң м³ түзөт. 1996-жылга карата калган запасы: В категориясы – 308 миң м³, С2 категориясы – 4 785 миң м³.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7

Категория: Кыргызстандын кен байлыктары